11. รายการระหว่างกัน

-   มาตรการการทำรายการระหว่างกัน

ตามนโยบายของบริษัท
ขั้นตอนการทำรายการระหว่างกันของบริษัทหรือบริษัทย่อยกับบุคคลที่อาจมีความขัดแย้งจะต้องมีการเสนอแก่ที่ประชุมกรรมการบริษัทเพื่อพิจารณา
โดยต้องมีกรรมการตรวจสอบเข้าร่วมประชุมเพื่อพิจารณาและอนุมัติการทำรายการระหว่างกันด้วย
ซึ่งรายการระหว่างกันดังกล่าวต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
ซึ่งผู้ที่อาจมีความขัดแย้งหรือมีส่วนได้เสียในการทำรายการระหว่างกันจะไม่มีสิทธิออกเสียงลงมติในการทำรายการระหว่างกันนั้น

-   นโยบายหรือแนวโน้มการทำรายการระหว่างกันในอนาคต

บริษัทมีนโยบายที่จะไม่ก่อให้เกิดการทำรายการระหว่างกันต่อไปในอนาคต
เว้นแต่เป็นรายการที่ต่อเนื่องมาจากรายการในอดีต เช่น
การตามเก็บหนี้สินจากและการชำระคืนหนี้สินแก่บุคคลที่อาจมีความขัดแย้ง
และการให้บริการด้านการบริหารโครงการ รับเหมาก่อสร้าง การบริหารงานขาย การโฆษณา
แก่บุคคลที่อาจมีความขัดแย้งที่ดำเนินโครงการในชื่อ “กฤษดานคร” แต่ทั้งนี้
บริษัทมีนโยบายที่จะไม่ให้บุคคลอื่นนอกเหนือจากบริษัทและบริษัทย่อยใช้ชื่อ “กฤษดานคร”
เพื่อดำเนินโครงการใหม่อีกต่อไป

ทั้งนี้ หากมีการทำรายการระหว่างกันเกิดขึ้น บริษัทจะมีการกำหนดข้อตกลงและเงื่อนไขต่างๆ
ในการทำรายการระหว่างกันดังกล่าวให้เป็นไปตามเงื่อนไขทางการค้าปกติทั่วไปและเป็นไปตามราคาตลาด
ซึ่งสามารถเปรียบเทียบได้กับราคาที่เกิดขึ้นกับบุคคลภายนอก ทั้งนี้
บริษัทจะได้ให้คณะกรรมการตรวจสอบ หรือผู้สอบบัญชีของบริษัท หรือผู้เชี่ยวชาญอิสระ แล้วแต่กรณี
พิจารณาตรวจสอบและให้ความเห็นถึงความเหมาะสมของราคา
และความสมเหตุสมผลของการทำรายการด้วย

โดยรายการระหว่างกันที่อาจเกิดขึ้นในอนาคตนั้น
คณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยงและการได้มาหรือจำหน่ายทรัพย์สินที่สำคัญของบริษัท
ทั้งนี้ หากบริษัทมีการทำรายการระหว่างบุคคลที่อาจมีความขัดแย้งเกิดขึ้นในอนาคต
บริษัทจะจัดให้คณะกรรมการตรวจสอบเป็นผู้ให้ความเห็นเกี่ยวกับความเหมาะสมของรายการดังกล่าว
หากคณะกรรมการตรวจสอบไม่มีความชำนาญในการพิจารณารายการระหว่างกันที่เกิดขึ้น
บริษัทจะจัดให้มีบุคคลที่มีความรู้ความชำนาญพิเศษ เช่น ผู้สอบบัญชี ของบริษัท หรือผู้เชี่ยวชาญอิสระ
เป็นผู้ให้ความเห็นเกี่ยวกับรายการระหว่างกันดังกล่าว ความเห็นของคณะกรรมการตรวจสอบ
หรือบุคคลที่มีความรู้ความชำนาญพิเศษจะถูกนำไปใช้ประกอบการตัดสินใจของคณะกรรมการหรือผู้ถือหุ้นแล้วแต่กรณี
และบริษัทจะทำการเปิดเผยรายการระหว่างกันดังกล่าวไว้ในหมายเหตุประกอบงบการเงินและแบบแสดงรายการข้อมูลประจำปี
(แบบ 56-1) ของบริษัท

ทั้งนี้
เนื่องจากในอดีตที่ผ่านมาบริษัทโครงสร้างที่มีลักษณะที่อาจก่อให้เกิดความขัดแย้งทางผลประโยชน์
และมีรายการระหว่างกันกับบุคคลที่อาจมีความขัดแย้งหลายรายการนั้น
ทางบริษัทจึงได้จัดทำแผนขจัดความขัดแย้งทางผลประโยชน์และมาตรการการป้องกันความขัดแย้งทางผลประโยชน์ดังกล่าวขึ้น
ซึ่งแผนดังกล่าวเข้ารับการพิจารณาเห็นชอบโดยที่ประชุมผู้ถือหุ้นของบริษัท
แผนดังกล่าวได้รับเสียงอนุมัติมากกว่า 3ใน 4 ของคะแนนเสียงผู้ถือหุ้นที่มาเข้าร่วมประชุมทั้งหมด

รายการตามแผนขจัดความขัดแย้งทางผลประโยชน์ในรายการระหว่างกัน บริษัทฯและบริษัทย่อย ณ
31 ธันวาคม 2550 ได้ชำระหนี้ตามแผนขจัดความขัดแย้งเรียบร้อยแล้ว ในส่วนปิดโครงการต่าง ๆ
ของบริษัทที่ประกอบธุรกิจพัฒนาอสังหาริมทรัพย์และ
การดำเนินการกับบริษัทที่ประกอบธุรกิจที่เกี่ยวเนื่องกับธุรกิจพัฒนาอสังหาริมทรัพย์ มีความคืบหน้า ณ
31 ธันวาคม 2551 ดังนี้

1.  ความคืบหน้าในการปิดโครงการต่างๆของบริษัทที่ประกอบธุรกิจพัฒนาอสังหาริมทรัพย์มีดังนี้

-   บจ.กฤษดานคร

  โครงการกฤษดา แกรนด์ คาสเทลล์ เลคแอนด์พาร์ค หรือ โครงการ 39 หรือ โครงการ 20
  เฟส 3 เดิม

-   บจก.เคหภูมิ

  โครงการธานนท์กอล์ฟวิว แอนด์ สปอร์ต หรือ โครงการ 25

  เนื่องจากทั้ง 2 บริษัท ขณะนี้ได้ถูกศาลสั่งพิทักษ์ทรัพย์เด็ดขาดตามคดีหมายเลขดำที่ 656/2550
  เมื่อวันที่ 26 มีนาคม 2551 โดยเป็นคดีระหว่าง บริษัท บริหารสินทรัพย์ เอ็น เอฟ เอส จำกัด
  ฟ้องบริษัท กฤษดาแกรนด์ คอนโดเทล เป็นจำเลยที่ 1 บริษัทกฤษดานคร เป็นจำเลยที่ 2 และ
  บริษัท เคหภูมิ เป็นจำเลยที่ 7 ซึ่งทั้ง 2
  โครงการดังกล่าวกำลังอยู่ในขั้นตอนดำเนินการของเจ้าพนักงานพิทักษ์ทรัพย์ในการดำเนินการขายทอดตลาดตามขั้นตอนและขบวนการล้มละลายต่อไป

2.  ความคืบหน้าในการดำเนินการบริษัทที่ประกอบธุรกิจเกี่ยวเนื่องกับธุรกิจพัฒนาอสังหาริมทรัพย์ดังนี้

-   บจก.กฤษดา เจนเนอรัล กอล์ฟ คลับ ประเภทกิจการสนามกอล์ฟ ประเมินราคาทรัพย์สิน
    และทาง KMC กำลังติดต่อหาสินเชื่อกับสถาบันการเงินเพื่อซื้อเข้ามาเป็นบริษัทย่อย

    -   บจก. ออนไทม์ บิซิเนส ประเภทธุรกิจ รวบรวมที่ดิน ยังไม่สามารถปิดกิจการได้
        เนื่องจาก ยังไม่สามารถเคลียร์หนี้สินกับสถาบันการเงินได้
        ซึ่งอยู่ในระหว่างเจรจาปรับโครงสร้างหนี้
        แต่ปัจจุบันทางบริษัทได้แจ้งกับกระทรวงพาณิชย์ในการหยุดดำเนินการเพื่อรอชำระบัญชี

    -   บจก.อัลลายไอเดนทิตี้ ประเภทกิจการ รวบรวมที่ดิน ยังไม่สามารถปิดกิจการได้
        เนื่องจาก ยังไม่สามารถเคลียร์หนี้สินกับสถาบันการเงินได้
        ซึ่งอยู่ในระหว่างเจรจาปรับโครงสร้างหนี้
        แต่ปัจจุบันทางบริษัทได้แจ้งกับกระทรวงพาณิชย์ในการหยุดดำเนินการเพื่อรอชำระบัญชี

    -   บจก.โปรเกรส พร็อพเพอร์ตี้ ประเภทธุรกิจ บริการสาธารณูปโภค
        ยังไม่สามารถปิดกิจการได้เนื่องจากยังไม่สามารถเคลียร์หนี้สินกับสถาบันการเงินได้
        ซึ่งอยู่ในระหว่างเจรจาปรับโครงสร้างหนี้

  ในปี 2551 บริษัทและบริษัทย่อย ไม่มีรายการขัดแย้งทางผลประโยชน์ในรายการระหว่างกัน